section_heading: Postupak
paragraph_text: Početni džep se formira ispod konjuktive i Tenonove kapsule, a rana se nekoliko sekundi tretira spužvicama natopljenim mitomycinom C (MMC, 0,5-0,2 mg/ml) ili 5-fluorouracilom (5-FU, 50 mg/ml). Ovi kemoterapeutici sprječavaju ožiljkavanje filtera inhibicijom proliferacije fibroblasta. Neki kirurzi preferiraju konjuktivalne incizije na forniksu, drugi su više za limbus na korneoskleralnom spoju zbog lakšeg pristupa. Nakon pažljive kauterizacije formira se tanki zalistak sklere s bazom na korneoskleralnom spoju i stvara se komunikacija ispod zaliska Kelly-punchom kako bi se uklonili dio sklere, Schlemmova kanala i trabekuluma pristupajući u prednju očnu sobicu. Zbog izlaženja tekućine šarenica će se djelomično izbočiti kroz sklerostomu na koju čvrsto prijanja pa treba učini iridektomiju. Iridektomija će spriječiti začepljenje sklerostome. Skleralni zalistak se kasnije sašije s nekoliko šavova. Na kraju postupka se konjuktiva hermetički zatvara.